ACORD DE PARTENERIAT

pentru realizarea proiectului  *<denumire proiect >*

Nr... ***[număr de înregistrare la liderul parteneriat/data]***

***Acordul de parteneriat este supus legislației din România, se încheie până cel târziu la semnarea contractului/deciziei de finanțare și este parte integrantă din acesta.***

***Orice eliminare/modificare din cadrul prezentului acord de parteneriat se poate efectua numai cu o justificare prealabilă și care să nu contravină prevederilor legale incidente domeniului.***

##### Părţile

1. ***Ministerul Dezvoltării Regionale, Administrației Publice și Fondurilor Europene, prin Serviciul de Comunicare Instrumente Structurale și Helpdesk****,* cu sediul în municipiul Bucureşti, Bd. Libertății nr 15-17, sector 1, codul fiscal[[1]](#footnote-1) 26369185, având calitatea de solicitant în cadrul POAT și **Lider de parteneriat (Partener 1)** cu următorul cont pentru cerere de rambursare:

- cod IBAN: ……………………

- Titular cont: ………………………….

- Denumire/adresa Trezoreriei/Băncii Comerciale: ……………………………

1. ***...............................***, cu sediul în *adresa sediului*, codul fiscal *…*, având calitatea de **Partener 2**,cu următorul cont pentru cerere de rambursare (în funcție de tipul instituției – central, local, privat, conform prevederilor H.G. nr. 93/2016):

- cod IBAN: ……………………

- Titular cont: ………………………….

- Denumire/adresa Trezoreriei/Băncii Comerciale: ……………………………

1. ***...............................***, cu sediul în *adresa sediului*, codul fiscal *…*, având calitatea de **Partener n**, cu următorul cont pentru cerere de rambursare (în funcție de tipul instituției – central, local, privat, conform prevederilor H.G. nr. 93/2016):

- cod IBAN: ……………………

- Titular cont: ………………………….

- Denumire/adresa Trezoreriei/Băncii Comerciale: ……………………………

au convenit următoarele:

##### Obiectul

* 1. Obiectul acestui parteneriat este de a stabili drepturile şi obligaţiile părţilor, contribuţia financiară proprie a fiecărei părţi la bugetul proiectului, precum şi responsabilităţile ce le revin în implementarea activităţilor aferente proiectului **........................**, care va fi depus în cadrul Programului Operaţional Asistență Tehnică 2014 - 2020, Axa prioritară 1 *Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind acest fonduri*;
  2. Scopul proiectului menționat la alin.(1) este acela de a înființa și operaționaliza punctele de informare (denumite în prezentul document ca „punct/ul de informare”), parte a Centrului de Informare pentru Fonduri ESI, care vor oferi servicii de informare pentru Fondurile ESI 2014 - 2020 şi de tip ”one-stop-shop” privind oportunităţile de finanţare din programele naționale, europene și extra-comunitare;
  3. Serviciile de informare şi de tip ”one-stop-shop” vor fi furnizate cel puțin prin operaționalizarea unui punct de informare la sediul fiecărui partener, la nivelul județului unde este localizat acesta;
  4. Se stabilește o corelare între ținta indicatorului și numărul de persoane angajate în proiect, în sensul că pentru un număr anual estimat/ realizat de solicitări de informații la nivel de județ între 100 și 500 sunt alocate două persoane. Solicitările se cuantifică pe baza înregistrărilor din sistemul integrat de ticketing pentru rețeaua Centrului de informare, care va fi dezvoltat și pus la dispoziție de Liderul de parteneriat prin Centrul Național de Informare. În eventualitatea în care sistemul integrat de ticketing nu este funcțional din motive tehnice, liderul va pune la dispoziția partenerului un fișier colaborativ electronic, urmând ca odată cu remedierea disfuncționalității partenerul să transfere în sistemul de ticketing solicitările primite în perioada respectivă.
  5. Acest Acord este parte integrantă din Decizia de finanţare, ca anexă a acesteia.

**Art. 3. Principiile de bună practică ale parteneriatului**

* 1. Toţi partenerii trebuie să contribuie la realizarea proiectului şi să îşi asume rolul lor în cadrul proiectului, aşa cum acesta este definit în cadrul prezentului Acord de Parteneriat.
  2. Părţile trebuie să se consulte în mod regulat şi să se informeze asupra tuturor aspectelor privind evoluţia proiectului.
  3. Toţi partenerii trebuie să implementeze activităţile cu respectarea celor mai înalte standarde profesionale şi de etică.
  4. Partenerii sunt obligaţi să respecte regulile referitoare la conflictul de interese şi regimul incompatibilităţilor, iar, în cazul apariţiei unei asemenea situaţii, să dispună luarea măsurilor care să conducă la stingerea acesteia şi evitarea producerii unei situații similare în viitor.

**Art. 4 Roluri şi responsabilităţi în implementarea proiectului**

* 1. Rolurile şi responsabilităţile sunt descrise în tabelul de mai jos şi corespund prevederilor din Cererea de finanţare – care este documentul principal în stabilirea principalelor activități asumate de fiecare partener:

|  |  |  |  |
| --- | --- | --- | --- |
| **Organizaţia** | **Descrierea activităţilor/subactivităților derulate de fiecare partener, în vederea obținerii fiecărui rezultat în parte** | **Rezultate ale proiectului**  **(la care contribuie fiecare partener)** | **Valoarea totală eligibilă alocată fiecărui partener și % din valoarea totală eligibilă a proiectului**  **(lei/%)** |
| Lider de parteneriat (Partener 1) |  |  |  |
| Partener 2 |  |  |  |
| Partener n |  |  |  |

* 1. Responsabilități și angajamente financiare între parteneri

##### Partenerii vor asigura contribuţia la cheltuielile totale ale proiectului aşa cum este precizat în Cererea de finanţare

|  |  |
| --- | --- |
| **Organizaţia** | **Contribuţia (unde este cazul)** |
| Lider de parteneriat (Partener 1) | 15,305% |
| Partener 2 | 15,305% pentru instituții publice finanțate integral din bugetul de stat, bugetul asigurărilor sociale de stat sau bugetele fondurilor speciale  0% pentru orice alt tip de entitate publică/privată |
| Partener n | 15,305% pentru instituții publice finanțate integral din bugetul de stat, bugetul asigurărilor sociale de stat sau bugetele fondurilor speciale  0% pentru orice alt tip de entitate publică/privată |

Responsabilitățile privind derularea fluxurilor financiare sunt conforme cu prevederile Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020 și HG nr. 93/2016 pentru aprobarea Normelor metodologice de aplicare a prevederilor OUG nr. 40/2015.

(2) Comunicare publică:

Liderului de parteneriat îi revine responsabilitatea comunicării publice cu privire la activitățile din proiect asumate în temeiul acestui Acord. Partenerul poate comunica public cu privire la proiectul [*denumire proiect*] și la rezultatele obținute prin proiect după consultarea și cu acordul explicit al persoanei desemnate de Lider. Comunicarea care face obiectul proiectului, referitoare la oportunitățile de finanțare disponibile din fondurile ESI și din alte fonduri, condițiile de accesare s.a.m.d. nu presupune acordul Liderului.

**Art. 5. Perioada de valabilitate a acordului**

Perioada de valabilitate a Acordului începe la data semnării prezentului Acord și încetează la data la care Decizia de Finanțare aferentă proiectului își încetează valabilitatea.

**Art. 6. Drepturile şi obligaţiile liderului de parteneriat (Partenerului 1)**

**Drepturile liderului de parteneriat**

1. Liderul are dreptul să solicite partenerului furnizarea oricăror informaţii şi documente legate de activitatea acestuia în cadrul proiectului, în scopul elaborării rapoartelor de progres și a cererilor de rambursare;
2. Liderul are dreptul să stabilească, împreună cu Partenerul, în funcție de condiționările POAT 2014-2020, legislația în vigoare și necesitățile proiectului, condițiile generale de selecție a personalului și să participe la selecția acestuia. Selecția se realizează de către o comisie alcătuită din reprezentanți ai partenerului respectiv și reprezentant al liderului, decizia de selecție fiind luată în unamitate. În cazul în care liderul consideră că activitatea personalului nu corespunde standardelor necesare pentru funcţionarea corespunzătoare a punctului de informare, are dreptul să solicite remedierea situației, iar partenerul va lua măsurile care se impun;
3. În cazul în care, din analiza anuală privind stadiul atingerii indicatorului de proiect, realizată în luna ianuarie a anului următor celui analizat, liderul constată că numărul solicitarilor de informații primite și care au fost soluționate în cadrul unui punct de informare nu asigură atingerea indicatorilor de proiect și nu justifică finanțarea acordată, Liderul poate solicita realizarea de acțiuni suplimentare de promovare a fondurilor sau diminuarea corespunzătoare a finanțării sau suspendarea acesteia pentru respectivul punct de informare, cu exceptia situației în care numărul redus de solicitări este datorat nefuncționării/ funcționării defectuoase a sistemului de ticketing, semnalată, în prealabil, de Partener.
4. În cazul în care au fost constatate nereguli privind cheltuielile efectuate de către un Partener, Liderul are dreptul de a se îndrepta împotriva acestuia în vederea reîntregirii conturilor cu sumele restituite AM POAT conform titlului de creanță emis.

**Obligaţiile liderului de parteneriat**

1. Liderul, cu sprijinul partenerului, va pregăti și semna cererea de finanţare, decizia de finanţare, orice modificare aferentă acestora, precum și Cererile de Rambursare și rapoartele de progres;
2. Liderul de parteneriat este responsabil de elaborarea rapoartelor de progres și a cererilor de prefinanțare/rambursare și de verificarea, sub aspectul legalității, a cheltuielilor efectuate de către partener și a tuturor documentelor justificative întocmite de către aceștia;
3. Liderul de parteneriat va înainta AM POAT cererile de rambursare, împreună cu documentele justificative, rapoartele de progres etc., conform prevederilor legale incidente și ale deciziei de finanțare;
4. Liderul este obligat să deschidă conturi bancare dedicate proiectului, în conformitate cu prevederile legale în materie în vigoare;
5. Liderul este obligat să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor pe care le derulează în implementarea Proiectului, în conformitate cu dispozițiile legale;
6. Liderul are obligația și responsabilitatea să asigure managementul și implementarea proiectului în concordanță cu prevederile deciziei de finanțare aferente proiectului, prezentului acord și ale legislației europene și naționale aplicabile
7. Liderul va consulta partenerul cu regularitate, îl va informa despre progresul în implementarea proiectului şi va furniza copii ale rapoartelor de progres şi financiare;
8. Liderul se va asigura că propunerile de modificări ale proiectului care vizează activităţile, rezultatele, indicatorii și bugetul aferente fiecărui partener vor fi convenite prin consimțământ scris al fiecărui partener, înaintede solicitarea aprobării de către Autoritatea de Management pentru Programul Operaţional Asistenţă Tehnică (AM POAT);
9. Liderul va asigura desfăşurarea corectă a procedurilor de atribuire a contractelor de achiziţie publică, conform normelor în vigoare;
10. Liderul este responsabil cu transmiterea cererilor de pre-finanţare/ rambursare către AM POAT conform prevederilor contractului de finanţare și conform procedurii;
11. *(se menţine în cazul în care AM rambursează către lider)* Liderul va asigura, în termen de maxim 30 zile lucrătoare de la data virării fondurilor, transferul de fonduri obţinute din procesul de rambursare pentru cheltuielile angajate de către ceilalţi parteneri, care au fost certificate ca eligibile;
12. Liderul va pune la dispoziția partenerului, până în data de 10 a fiecărei luni, informații actualizate privind posibilitățile de finanțare din toate programele europene, naționale și extracomunitare;
13. Liderul va pune la dispoziția partenerului materiale de informare legate de domeniile de finanțare;
14. Liderul va organiza regulat evenimente de informare și comunicare în teritoriu, în funcție de context și de necesitățile identificate în comunicarea pe diferite oportunități de finanțare și pe regiuni/județe, în limitele stabilite în cererea de finanțare pentru Centrul Național;
15. Liderul va organiza minim o campanie online de promovare a punctelor de informare;
16. Liderul va pune la dispoziție partenerului materiale necesare pentru semnalizarea corespunzătoare (prin folosirea elementelor de identitate vizuală) a punctului de informare;
17. Liderul va elabora și agrea cu Partenerul procedura de funcționare a punctului de informare și va asigura un sistem de ticketing care va sta la baza activității acestuia. Manualul operaţional al punctului de informare va fi furnizat în în prima lună a derulării proiectului și va fi actualizat de căte ori este nevoie;
18. În baza unei invitații de participare transmise de Lider, acesta va asigura costurile cu participarea personalului punctelor de informare la sesiuni de formare organizate de MDRAPFE;
19. În cazul în care unul din parteneri nu duce la îndeplinire una sau mai multe din obligaţiile care îi revin (ex. implementarea unor activităţi, asigurarea contribuţiei la cofinanţarea proiectului, respectarea normelor în vigoare privind procedura de atribuire a contractelor de achiziţie publică), liderul de parteneriat va prelua temporar responsabilitatea de a îndeplini aceste obligaţii până la selecția unui nou partener;
20. Pentru neregulile identificate in cadrul proiectului, titlurile de creanta se emit pe numele Liderului/Partenerului.
21. Liderul are obligația să păstreze toate documentele originale, inclusiv documentele contabile, privind activitățile derulate și cheltuielile eligibile efectuate de lider în vederea asigurării unei piste de audit adecvate, în conformitate cu regulamentele UE și naționale. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima.
22. În termen de maximum 10 zile lucrătoare de la primirea de la AM POAT a contractului de finanțare/notificărilor/actelor adiționale semnate, liderul de parteneriat are obligația de a transmite fiecărui partener câte o copie a acestor documente.
23. Liderul va centraliza și transmite lunar la AM POAT, în ultima zi lucrătoare a lunii, stadiul achizițiilor publice în formatul inclus în Ghidul beneficiarului.
24. Liderul va asigura respectarea măsurilor de informare și publicitate obligatorii (anunț începere proiect, postare afiș A3).

**Art. 7 Drepturile și obligațiile Partenerului**

##### Drepturile Partenerului

* 1. Partenerul are dreptul de a solicita rambursarea cheltuielilor angajate ca eligibile conform rolului deținut în proiect;
  2. Partenerul are dreptul la fondurile obţinute din procesul de rambursare pentru cheltuielile angajate de către acesta, care au fost certificate ca eligibile;
  3. Partenerul are dreptul să fie consultat cu regularitate de către liderul de parteneriat, să fie informat despre progresul în implementarea proiectului şi să i se furnizeze copii ale rapoartelor de progres şi financiare;
  4. Partenerului i se va solicita de către liderul de parteneriat consimțământul scris (minim prin comunicare electronică) în privinţa propunerilor pentru modificări importante ale proiectului (de ex. activităţi,rezultate, indicatori), înaintea solicitării aprobării de către AM POAT;
  5. Partenerul poate înlocui unul sau mai mulți experți. Înlocuirea se va face cu acordul Liderului;

**Obligaţiile Partenerului**

##### Partenerul va pregăti, împreună cu Liderul, cererea de finanţare, modificările aferente acesteia, precum și Cererile de Rambursare și rapoartele de progres;

##### Partenerul are obligația și responsabilitatea să asigure implementarea proiectului în concordanță cu prevederile deciziei de finanțare aferente proiectului, prezentului acord și ale legislației europene și naționale aplicabile;

##### Partenerul are obligația de a respecta prevederile legislației naționale în vigoare în domeniul achizițiilor publice sau ale dispozițiilor legale privind achizițiile efectuate de beneficiarii privați, în cazul în care Partenerul nu reprezintă autoritate contractantă, în sensul legislației naționale privind atribuirea contractelor de achiziții publice;

##### Partenerul este obligat să pună la dispoziţia liderului de parteneriat documentaţiile de atribuire elaborate în cadrul procedurilor de atribuire a contractelor de achiziție publică, spre verificare;

##### Partenerul este obligat să transmită Liderului de parteneriat și la AM POAT copii conforme cu originalul după dosarele achizițiilor publice, în termen de 5 zile lucrătoare de la data semnării contractului de achiziţie. Totodată, orice modificare/completare efectuată de către Partener asupra contractului de achiziţie publică (act adiţional) va fi transmisă către Lider și AM POAT, certificată pentru conformitate cu originalul, în termen de 5 zile lucrătoare de la data efectuării modificării/completării;

##### Partenerul este obligat să furnizeze orice informaţii de natură tehnică sau financiară legate de proiect, solicitate de către Lider, AM POAT, Autoritatea de Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale;

##### În vederea efectuării verificărilor prevăzute la pct. 6 de mai sus, Partenerul se angajează să acorde drepturi de acces la locurile și spațiile unde se implementează proiectul, inclusiv acces la sistemele informatice care au legătură directă cu proiectul și să pună la dispoziție documentele solicitate privind gestiunea tehnică și financiară a proiectului, atât pe suport hârtie cât și în format electronic. Documentele trebuie să fie ușor accesibile și arhivate astfel încât să permită verificarea lor. În cazul în care se realizează verificări la fața locului, Partenerul este obligat să participe și să invite persoanele care sunt implicate în implementarea proiectului și care pot furniza informațiile și documentele necesare verificărilor, conform solicitărilor AM POAT;

##### Partenerul este de acord cu prelucrarea, stocarea şi arhivarea datelor obținute pe parcursul executării prezentului acord, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene;

##### Partenerul va elabora și transmite lunar la Lider, până la data de 25 ale lunii, stadiul achizițiilor publice în formatul inclus în Ghidul beneficiarului;

##### Partenerul este obligat să furnizeze Liderului de parteneriat orice informaţii sau documente privind implementarea proiectului;

##### Partenerul este obligat să deschidă conturi bancare dedicate proiectului, în conformitate cu prevederile legale în materie în vigoare;

##### Partenerul este obligat să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor pe care le derulează în implementarea Proiectului, în conformitate cu dispozițiile legale;

##### Partenerul este responsabil pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise de către AM POAT;

##### Partenerul care va avea o cheltuială afectată de neregulă are obligația restituirii sumelor către Lider/AM POAT și asigurarea din resurse proprii a contravalorii acestora;

##### Partenerul are obligația de a restitui Liderului/AM POAT orice sumă ce constituie plată nedatorată/ sume necuvenite plătite de către acesta în cadrul proiectului care face obiectul acestui acord, în termen de 5 zile lucrătoare de la data primirii notificării;

##### Partenerul este obligat să informeze Liderul despre orice situație care poate determina încetarea sau întârzierea executării proiectului, în termen de maximum 5 zile lucrătoare de la data luării la cunoștință despre o astfel de situație;

##### Partenerul are obligația de a informa Liderul în termen de maximum 3 zile lucrătoare cu privire la următoarele aspecte:

##### schimbarea denumirii, adresei, sediului Partenerului

##### schimbarea contului special deschis pentru proiect

##### înlocuirea reprezentantului legal.

##### Partenerul își asumă integral răspunderea pentru prejudiciile cauzate terților din culpa sa, pe durata acordului. Liderul va fi degrevat de orice responsabilitate pentru prejudiciile cauzate terților de către Partener, ca urmare a executării prezentului acord, cu excepția celor care pot fi direct imputabile acestora;

##### Partenerul este obligat să utilizeze sistemul de ticketing în activitatea curentă, pentru furnizarea informațiilor. Acest sistem reprezintă sursa oficială de monitorizare și de raportare a serviciilor prestate: numărul de solicitări primite, numărul de solicitări soluționate la primul contact, timpul de răspuns la o solicitare, numărul de solicitări care nu au putut fi soluționate la primul contact;

##### Partenerul este responsabil să asigure demarcarea între activitățile din cadrul proiectului și celelalte activități/ servicii conform statutului propriu în vederea evitării dublei finanțări;

##### Fişele de post ale fiecărui angajat în cadrul punctului vor corespunde atribuţiilor specifice activităţii punctului de informare și vor fi avizate de către Lider;

##### Partenerul este responsabil să asigure organizarea punctelor de informare în spații cu acces facil (direct) pentru public, care să aibă rampe de acces pentru persoanele cu dizabilități, precum și semnalizarea corespunzătoare a acestora prin prin utilizarea, dar fără a se limita la ele, a materialelor/obiectelor promoționale furnizate de Lider, care conțin elementele de identitate vizuală obligatorii.

##### Partenerul este responsabil să pună la dispoziție dotări administrative și tehnice corespunzătoare în punctele de informare:

##### spațiu pentru desfășurarea activității personalului și de primire a publicului de minimum 20 mp, dotat inclusiv cu scaune pentru vizitatori; spațiul va avea acces facil (direct) pentru public, rampe de acces pentru persoanele cu dizabilități.

##### spațiu pentru depozitarea materialelor de comunicare de minimum 10 mp.

##### dotări de expunere materiale publicitare;

##### dotări pentru desfășurarea activității personalului: birou, dulap, grup sanitar;

##### asigurarea condițiilor de climatizare, siguranță la foc și antiefracție;

##### mijloace de comunicație: telefon direct, fax;

##### acces la internet în rețea de bandă largă.

1. Partenerul este responsabil să asigure acces (gratuit) la o sală de conferințe pentru organizarea de întâlniri (sesiuni de informare/ formare, întâlniri cu potențialii beneficiari, donatorii de fonduri, organismele intermediare), la solicitarea Liderului (de cel puțin două ori pe an);
2. Partenerul va furniza sprijin pentru organizarea de evenimente la solicitarea Liderului;
3. Partenerul va asigura instruirea primară privind utilizarea MySMIS2014 pentru solicitanții interesați, conform funcționalităților dezvoltate până la momentul actual;
4. Partenerul are obligația de a nu se angaja în manifestări publice şi de a nu transmite public informaţii legate de proiectul .................. fără acordul şi, dacă este cazul, participarea Liderului sau persoanei desemnate de acesta;
5. Partenerul are obligația să păstreze toate documentele originale, inclusiv documentele contabile, privind activitățile derulate și cheltuielile eligibile efectuate de către acesta în vederea asigurării unei piste de audit adecvate, în conformitate cu regulamentele UE și naționale. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima.

**Art. 8 Plăți**

* 1. Plăţile pentru proiect vor fi făcute atât de către Liderul de parteneriat, cât și de către parteneri, din conturile deschise dedicate proiectului, în limita bugetului alocat pentru fiecare dintre aceștia;
  2. Cheltuielile efectuate de către Lider/Partener vor fi rambursate de către AM POAT Liderului de parteneriat/Partenerului pe baza documentelor justificative prezentate, în condițiile stabilite în decizia de finanțare.

**Art. 9 Achiziții publice**

Achiziţiile în cadrul proiectului vor fi făcute de către fiecare membru al parteneriatului, cu respectarea legislației privind achizițiile publice, condiţiilor din decizia de finanţare şi a instrucţiunilor emise de AM POAT și/sau alte organisme abilitate.

**Art. 10 Proprietatea**

* 1. La sfârşitul proiectului, dreptul de proprietate asupra echipamentelor, bunurilor etc. achiziţionate prin proiect revine Partenerului. Partenerul are obligaţia de a asigura funcţionarea tuturor bunurilor, echipamentelor achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate pe durata de derulare a proiectului. Părţile au obligaţia să respecte prevederile privind sustenabilitatea/durabilitatea proiectului din cererea de finanțare și decizia de finanțare.
  2. Orice rezultate sau drepturi legate de proiectul ................., inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării deciziei de finanțare aferente proiectului, vor fi proprietatea liderului de parteneriat.
  3. Părţile au obligaţia să se asigure că nu vor desfăşura activităţi economice în scopul obţinerii de venituri/profit din echipamentele achiziţionate prin proiect sau din utilizarea infrastructurii/aplicaţiilor informatice realizate, în afara activităţilor pentru care a fost finanţat proiectul prin acordarea dreptului de utilizare a acestora către terţe părţi (infrastructura şi echipamentele care fac obiectul proiectului finanţat prin fonduri publice nu pot fi utilizate în alt scop/ cu altă destinaţie decât cea principală).

**Art. 11 Confidențialitate**

1. Decizia de finanțare, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr 544 din 2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul contract.
2. Următoarele elemente, așa cum rezultă acestea din decizia de finanțare și anexele acesteia, inclusiv, dacă este cazul, din actele adiționale, nu pot avea caracter confidențial:
3. denumirea proiectului, denumirea completă a beneficiarului/partenerilor, data de începere și cea de finalizare ale proiectului, datele de contact – minimum o adresă de e-mail și număr de telefon – funcționale pentru echipa proiectului; locul de implementare a proiectului – localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
4. valoarea totală a finanțării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale proiectului, precum și valoarea plăților efectuate;
5. dimensiunea și caracteristicile grupului țintă și, după caz, ale beneficiarilor finali ai proiectului;
6. informații privind resursele umane din cadrul proiectului: nume, denumirea postului, timpul de lucru;
7. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
8. denumirea furnizorilor de produse, prestatorilor de servicii și executanților de lucrări contractați în cadrul proiectului, precum și obiectul contractului, valoarea acestuia și plățile efectuate;
9. elemente de sustenabilitate a rezultatelor proiectului– informații conform contractului de finanțare, respectiv conform condițiilor prevăzute în art. 71 din Regulamentul CE 1303/2013.
10. Părțile convin prin prezentul Acord asupra existenței și duratei caracterului confidențial al documentelor, secțiunilor, respectiv informațiilor din proiect a căror publicare ar aduce atingere principiului concurenței loiale, respectiv proprietății intelectuale ori altor dispoziții legale aplicabile.
11. Liderul/partenerul este exonerat de răspunderea pentru dezvăluirea de documente sau informații stabilite de părți ca fiind confidențiale dacă:
12. Informația a fost dezvăluită după ce a fost obținut acordul scris al celeilalte părți contractante pentru asemenea dezvăluire, sau
13. Partea a fost obligată în mod legal să dezvăluie informația.

**Art. 12 Legea aplicabilă**

##### Prezentului Acord i se va aplica legislația românească şi va fi interpretat în conformitate cu aceasta.

##### Pe durata prezentului Acord, părţile vor avea dreptul sa convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat.

**Art. 13 Dispoziţii finale**

##### Comunicarea între părți se va realiza prin scrisoare oficială și/ sau poștă electronică. Adresele de email care vor fi utilizate în acest scop acestea vor fi comunicate in scris ulterior.

##### Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

Întocmit în ... exemplare, în limba română, câte unul pentru fiecare parte şi un original pentru decizia de finanţare.

|  |  |
| --- | --- |
| Lider de parteneriat | Partener proiect |
|  |  |
| *[Funcție]*  *[Prenume Nume]*  **MINISTERUL DEZVOLTĂRII REGIONALE, ADMINISTRAȚIEI PUBLICE ŞI FONDURILOR EUROPENE**  **Data** | *[Funcție]*  *[Prenume Nume]*  *[Organizație]*  **Data** |
|  |  |

1. Codul fiscal sau codul TVA, după caz [↑](#footnote-ref-1)